Aanlyn klasse - Forum 2.0 - jimileroux.com
INTEKEN EN INFO
PROBLEME EN VRAE
WELKOM EN TEKEN IN
AL ONS KURSUSSE
HOE WERK DIT & REËLS
KURSUSSE EN KLEINGROEPE
DEUR DIE WOORD
KIES PROGRAM - COACHING
SUBSCRIBE TO BY THE WAY
MORE ON THIS MINISTRY
PRENTE & MINIPOSTERS
GEESTELIKE VRAE EN ANTW
WIE IS JIMI
JIMI: WIE IS EK?
JIMI: WAAR IS EK?
JIMI: WORDPRESS BLOG
KONTAK EN REK BES
Kursusse inligting en aflaaistukke
Geestelike vrae forum
Probleme en vrae oor PADLANGS
Algemene gesels oor hierdie bediening
Reguit raad oor seks
Padlangs deur die Lewe Dagboek
Posted by Jimi le Roux on October 17, 2020 at 10:54am in Algemene gesels oor hierdie bediening
WELKOM BY ONS AANLYN KLASSE!
Ons het in 2020 met aanlyn-klasse begin en wil graag daarmee voortgaan van 2021 af en verder. Hetsy ons "vlagskip"-kursus (die nuwe kursus wat deur die meeste mense gevolg word) of "Deur die Woord" of iets anders sal weekliks in 'n aanlynklas bespreek word. Die reëlings daarvoor is soos volg:
Die aanlynklas is op Maandag-aande om agt, 20:00, op Zoom. Die klas duur 40 minute.
Die aanteken-wagwoorde word deur die loop van Maandagmiddag aan diegene gestuur wat vir die klas ingeskryf is.
Die klas behels 'n kort bespreking van die vorige week se materiaal, gevolg deur vrae en antwoorde of 'n bespreking.
Om op Zoom in te skakel is nie tegnologies moeilik nie. Jy benodig net 'n goeie internet-konneksie, genoeg data (maar dis nie buitensporig nie), en moet Zoom aflaai op jou rekenaar of selfoon. Daarna hoef mens net op die skakel te klik wat gestuur sal word.
Niemand in die aanlyn-klas hoef deel te neem of iets te sê nie, of selfs hul video aan te skakel nie. Dis geheel en al jou keuse.
Jy hoef nie noodwendig elke klas by te woon nie. Dis 'n lekker ritme om Maandag-aande klas te loop, maar daar is geen verpligting nie.
Die waarde wat die aanlyn-klas toevoeg is die gesprek en interaksie, ons leer mekaar ken (daar heers 'n gemoedelike atmosfeer) en ons kan spesifieke temas bespreek of vrae beantwoord wat nie noodwendig in die materiaal uitgelig word nie. Baie meer leer vind eintlik op die manier plaas.
Besluit om deel te neem, te leer en dit te geniet!
Hieronder volg meer uitvoerige instruksies hoe om Zoom te gebruik
HANDLEIDING OM ZOOM TE GEBRUIK
deur Danie Mouton (aangepas)
Zoom is 'n stabiele digitale platform wat min data gebruik. 'n Gebruiker kan by 'n Zoom-vergadering aansluit vanaf enige rekenaar met 'n webcam (mikrofoon en kamera) en luidsprekers. 'n Skootrekenaar werk goed. Gebruikers kan ook die Zoom-app op slimfone of tablette aflaai.
Hier is die instruksies:
1.1 Windows (skootrekenaar)
1.1.1 'n Klein program, die Zoom-kliënt, word van die internet afgelaai en op jou rekenaar installeer. Dit staan bekend as die Zoom Client for Meetings. Gaan na hierdie webblad en laai dit af (dit is die eerste opsie op die webblad): https://zoom.us/download
1.1.2 'n "Save as" skermpie sal oopmaak – stoor nou die legger ZoomInstaller.exe op jou rekenaar se hardeskyf. Dubbelklik op ZoomInstaller.exe. Klik "run" op die "open-file" instruksie op jou skerm. Die program sal installeer. Gee die nodige toestemming wanneer Windows daarvoor vra.
1.1.3 Nou moet jy 'n gratis Zoom-rekening oopmaak. Wanneer Zoom jou gedurende installasie vra, tik jou e-posadres as gebruikersnaam in en 'n wagwoord van jou keuse. 'n Ander opsie is om na www.zoom.us te gaan en te klik op "Sign up free".
1.1.4 Jy kan nou in-log op die Zoom client for Windows wat jy op jou rekenaar installeer het.
1.2 Slimfoon of tablet
1.2.1 Zoom is beskikbaar op die Play store (Android-fone), sowel as op die Apple Appstore (iOS and ipadOS). Laai dit af op jou selfoon of tablet. Gee aan Zoom al die "permissions" waarvoor dit mag vra.
1.2.2 Na afloop van installasie, moet jy 'n gratis Zoom-rekening oopmaak. Nadat jy dit gedoen het, moet jy op jou rekening op die app in-log. Gebruik jou e-posadres as gebruikersnaam.
1.2.3 Verseker dat jou slimfoon vol gelaai is (met jou laaier naby) wanneer jy op 'n Zoomvergadering inskakel. Nie dat Zoom so baie batterykrag gebruik nie, maar ons wil nie sien dat jou battery leeg loop terwyl jy met ander skakel nie.
1.2.4 Jy is nou gereed om by 'n Zoom-ontmoeting in te skakel.
2. SLUIT BY DIE KLAS AAN
Die belangrike punt is dat jy die aksie moet neem om by 'n Zoom-vergadering of -byeenkoms in te skakel. Niemand gaan jou skakel nie – jy moet die aksie neem om in te skakel.Beskou die skakel (of inligting om in te skakel) wat jy by die organiseerder van die Zoom-vergadering kry as vertroulik. Dit is die basiese voorsorg om te verhoed dat ongenooide persone op die vergadering inskakel. Daar is twee maniere waarop jy by 'n klas kan inskakel:
2.1 Gebruik die webskakel wat in die uitnodiging aan jou gegee word
2.1.1 Die organiseerder van die klas sal vir jou 'n webskakel stuur waarop jy kan klik om by die vergadering in te skakel. Klik so 5 minute voor die vergadering begin op die skakel.
2.1.2 Wanneer jy inskakel, sal jy gevra word of jy met video of daarsonder wil inskakel. Jy kan kies. Indien jou data min is, of jou internet-konneksie nie so sterk nie, kan jy sonder video inskakel. Jy kan video deur die loop van die vergadering aan- en afskakel soos dit jou pas.
2.2 Gebruik die "Meeting ID" en die unieke wagwoord om in te skakel
2.2.1 Vir diegene wat die Zoom-app op jou selfoon of tablet gebruik, of vir diegene wat direk uit die Zoom-kliënt op jou rekenaar wil inskakel, is die "Meeting ID" en wagwoord beskikbaar. Dit word ook deur die organiseerder / gasheer aan jou verskaf.
2.2.2 Klik op "Join". Daarna tik jy die "Meeting ID" en wagwoord in soos aan jou verskaf.
As jy die bg. gedoen het sal jy in 'n "wagkamer" verkeer totdat die organiseerder of aanbieder jou inlaat. Dan sal al jou klaslede op die skerm verskyn, hetsy as lewende beelde (as hul video aan is), of net die name (as hul video af is). MUTE asb. jou mikrofoon, tensy jy wil gesels, want almal kan nou hoor wat in jou kamer gebeur of geluide kan ontwikkel wat steurend is.
3. UITNODIGING NA DIE VERGADERING
3.1 Slegs diegene wat vir die klas ingeskryf is, sal die wagwoorde ontvang. Dis belangrik om nie ongenooide mense in die klas te hê nie, want onbekende mense kan op verskeie maniere die byeenkoms ontwrig.
3.2 Die organiseerder sal ook deur weeklikse e-posse met die klaslede gesels oor die reëlings en hulle op hoogte hou. Ons probeer ook 'n WhatsApp groep skep vir laaste minuut reëlings.
3.3 Let op, aan die begin is almal maar vreemd en 'n leerkurwe is ter sprake. Oefen maar 'n bietjie as jy sukkel. As jy vind jy kan nie ander hoor nie, of jou verbinding is sleg, log uit en log weer in. Dalk kry jy 'n beter verbinding. Maak seker dat jy met "computer oudio" inskakel (van jou rekenaar af) , anders kan jy nie gehoor word nie. Oor die algemeen werk Zoom egter heel maklik en sonder probleme. As Zoom jou "afgooi" bv. agv tegniese redes, sal dit self dadelik probeer om jou te herkonnekteer.
4.1 In 'n Zoom klas moet ons mekaar kans gee om te praat. Solank die een praat, word die ander geblok. As 'n ander een begin saampraat, word die bestaande spreker geblok. Net een kan dus op 'n slag praat. Die klasleier moet die gesprek lei en aan elkeen beurte gee. Begin gerus gesels as daar gevra word vir kommentaar (anders is almal weer doodstil, en die gesprek is lekker) of anders druk die handopsteek-knoppie wat op Zoom se kontroles is. Gesels lekker saam, maar wees ook bewus dat ons klas amptelik net 30 minute duur en dat ons nie (baie) kan afdwaal na ontoepaslike temas nie.
4.2 Jy moet jou mikrofoon asb. MUTE. Anders hoor almal hoe jou hond blaf, hoe jy jou tee roer of met iemand anders in die vertrek praat. Trouens, die geluid sal die spreker uitblokkeer. Druk dus MUTE op jou kontroles as jy aansluit en UNMUTE as jy wil antwoord of saamgesels.
4.3 Hou jou selfoon of tablet stil terwyl die klas aan die gang is, anders is dit vreeslik steurend om na jou te kyk. Stel dit op op 'n plek waar dit vansself kan staan. Jy kan by die Zoom-settings vooraf jou video instel en seker maak jy verskyn mooi in die middel van die beeld.
4.4 Maak die Chat-funksie oop. Zoom gee die geleentheid dat ons - terwyl die gesprek aan die gang is - boodskappies kan stuur, bv. reëlings of vrae. Dis baie nuttig.
4.5 Dis die beste praktyk om jou rekenaar 'n uur voor die tyd te restart, dan is meer geheue beskikbaar vir die Zoom vergadering.
Die belangrikste is om te ontspan, die nuwe tegnologie aan te leer (ons gaan in die toekoms baie meer só werk) en die klas te geniet!